Archivu 30 d'Ochobre de 2010
#000000
Payares 2006: La bolsa de Londres camuda a tecnoloxía de Microsoft. Como de costumbre, M$ coles sos falacies nos cunta lo bonos que son:
#000002
Ochobre 2010: Tres delles cayíes del sistema y pérdides millonaries, la bolsa camuda de nuevo a Linux. ¿Resultáu? 😉 ¡Adivinái!
#000003
PD: Calca nes imáxenes pa dir a la noticia orixinal.
#000005
Elixe un trabayu. Elixe unos estudios. Elixe tener una familia. Elixe un equipu de soníu grande de coyones. Elixe programes de televisión “Sálvame Defrux” o de “Redex” con Eduard Punxete. Elixe la música que te preste, o la que menos-y preste al vecín. Elixe la prensa, PC’s, motos, coches, equipos de wifi y esprimidores eléctricos. Elixe vacaciones programaes n’autocaravana visitando tolos chigres. Elixe les tos fiestes y xintar hasta fartucase. Elixe a los tos collacios.
#000007
¿porqué dibes tú querer vivir el to mundu coles condiciones y la llingua impuesta d’otros? ¿porqué dibes querer facer daqué asina?
#000009
La llingua y la llibertá son importantes. Tú elixes.
#000010
La Xunta de Galicia gasta cerca de 5 millones d’euros en nueves llicencies pa Windows y MsOffice
#000012
Dempués de la promesa electoral del presidente de la Xunta de Galicia, Alberto Núñez Feijóo de que’l so Gobiernu diba apostar pol Software llibre, la Xunta decide pasase’l software llibre pol forro de los webs. La Xunta va gastar más d’un millón d’euros nun contratu pol que va adquirir 8.000 llicencies de Windows y Office. Hai que recordar qu’eses llicencies nun son de por vida, sinón que duren namás un tiempu, y hai que volver pagales. Nel propiu contratu, la Xunta pacta los precios de les llicencies comprometiéndose yá a mercar un mínimu de nuevos productos enantes de 2013 arriendes de los que va adquirir nesti llote.
#000013
“....miña terra galega, donde el cielo es siempre gris.”
#000014
OpenOffice 3.3.0 rc con importantes meyores
#000016
Yá ta disponible la versión 3.3.0 d’OpenOffice. Pel momentu namás ye la RC (release candidate), pero ye’l pasu previu a la versión oficial, que va llanzase nunos díes.
#000017
Esta versión trai nueves meyores nes aplicaciones, meyores traducciones, y bugs correxíos. Recordái que ta disponible en llingua Asturiana dende la versión 3.2.0
#000018
Pa los curiosos, tenéis qu’instalar primero el ficheru de la suite (n’inglés) y dempués instalar el de traducciones n’asturianu. Abrís Openoffice, vais a Tools, Opciones, Configuración de llingua, Llingües, y ehí escoyéis “Asturian”. Zarráis el programa y al abrilu yá tendréis too n’asturianu.
#000019
Les instrucciones pa los .deb nel casu d’Ubuntu, tenéisles equí, recordái que ye la versión RC. La oficial saldrá nunos díes. 😉
#000021
Como siempre, si quies collaborar nel proyeutu, pues ponete en contautu cola xente que desendolca Openoffice, dende equí
#000022
Como yá sabréis, Edubuntu ye una distribución derivada d’Ubuntu empobinada a la educación. Probala ye tan fácil como instalar dende’l Centru de Software el paquete edubuntu-desktop (o ubuntu-edu-preschool, ubuntu-edu-primary, ubuntu-edu-secondary o ubuntu-edu-tertiary si se quier namái unu de los niveles).
#000024
Si nun se ta usando Ubuntu, pue descargase la imaxe iso d’un DVD que funciona en mou LiveDVD (puede arrancase dende’l DVD y nun camuda nin instala nada nel ordenador).
#000025
Pero espera, entá hai más. ¿Nun quies descargate un DVD sólo pa probar? ¡Ensin problema! L’Equipu d’Edubuntu presenta...
#000026
¡Edubuntu nuna sesión virtual en llinia! Esti enllaz va permitite probar de baldre Edubuntu durante dos hores, cola única condición de tener Java instalao nel to ordenador; da igual el sistema operativu qu’uses. L’únicu problema ye que namái pueden dar 10 conexones al mesmu tiempu... ten paciencia si nun consigues coneutate a la primera.
#000027
Más información nesti artículu de OMG! Ubuntu! o na web d’Edubuntu.
#000028
Anque hai una versión pa GNU/Linux en prebes d’esti albuertu de reproductor musical, namás que val pa versiones de pago... pero si quies usar una cuenta gratuita puedes facelo con wine...
#000030
Lo primero ye dir a “Aplicaciones/Centru de software d’Ubuntu” y nel caxellu de busca ponemos “Wine”... y calcamos n’instalar na primer opción que nos apaez
#000031
Agora vamos a “Aplicaciones/Wine/Configure wine”, la primer vez tardará un puquiñín, en cuantes abra vamos a “Audio” y calcamos en “Test Sound”, si sentís el soníu ye que yá ta configuráu calcáis “Apply” y llisto, si da un mensaxe d’error configuramos:
#000032
Quedaría finalmente como na imaxe que vien darréu (“Apply” depués de facer cambeos):
#000034
Vamos ver la tele con Tivion
#000036
Tivion ye ún d’esos programes que presta tener. Con Tivion, podemos ver más de 200 canales de TV y escuchar más de 440 estaciones de radio vía streaming. Too esto, gracies a Angel Guzmán Maeso (Shakaran), que fai posible que lu esfrutemos.
#000037
(Lucid Lynx) La versión curtia, ye que descargues el ficheru .deb correspondiente, que ye ésti (pa i386) o ésti (pa amd 64)
#000038
Una vegada descargáu, faes doble click y a instalar! El llanzador alcontraráslu en Aplicaciones–>Internet–>Tivion
#000039
Si tienes otres versiones, hardy, jaunty, karmic, intrepid o nun te descarga’l ficheru .deb que punximos arriba porque yá esiste una nueva versión, entós vete a la seición de descargues de Tivion , y escueyi ente les versiones disponibles la que correspuenda a la tuya d’Ubuntu. (exemplu con karmic)
#000040
namás tienes que desplegar na to versión, y escoyer el ficheru .deb correspondiente (según si tienes amd ó i386), descargalu, y facer doble click.
#000041
Nel momentu de facese esti artículu, entá nun esistía’l .deb correspondiente pa Ubuntu Maverick 10.10
#000042
Les compañíes importantes, tienen por vezu inorar a los sos oponentes cuando estos son pequeños. Una especie de: “Pa qué vamos falar d’ellos cuando nun pueden facenos un res: eso ye da-yos importancia y notoriedá cuando nun la tienen” .
#000046
El Software llibre, nun tien mentires nin medies verdaes. Cenciellamente, ye tresparente y por eso nun s’engaña a naide. Cuando una compañía o UN GOBIERNU ataca al Software llibre, ye porque tien-y llercia, y entós ye cuando se saquen a los perros a lladrar, p’axorizar al personal.
#000048
Na cuenta de YouTube de Microsoft Office, acaben de xubir esti videu atacando a OpenOffice. Onde otros ven una ofiensa, yo veo MUI bones noticies. Esto namás se desplica porque Microsoft y los sos productos, faen más agües que’l Titanic, y claro, l’agua ta frío y mete mieu pa la cabeza 😀
#000049